કન્હૈયા કુમાર અને રાહુલ ગાંધી વચ્ચેની મુલાકાત કરાવવામાં કોંગ્રેસના નેતાઓ સક્રિય ભૂમિકા ભજવી રહ્યા છે. કોંગ્રેસ નેતા શશી થરૂર પણ જેએનયુમાં ગયા હતા અને તેમણે કન્હૈયા કુમાર સાથે મુલાકાત કરી હતી. આજે યોજાનારી કન્હૈયા કુમાર અને રાહુલ ગાંધી વચ્ચેની બેઠકમાં કોંગ્રેસના કયા કયા નેતાઓ જોડાશે તે હજુ સ્પષ્ટ થયું નથી. અત્રે ઉલ્લેખનીય છે કે શશી થરૂરે પણ જેએનયુમાં પોતાનું વકતવ્ય આપ્યું હતું, જેમાં તેમણે કન્હૈયા કુમારની તુલના શહીદ ભગતસિંહ સાથે કરી હતી અને તેને લઈને વિવાદનો મધપૂડો છંછેડાયો હતો. કોંગ્રેસે શશી થરૂરના આ નિવેદનને તેમનું અંગત હોવાનું જણાવ્યું હતું.